Շատ դեպքերում ռեժիսորը ցանկանում էր դադարեցնել աշխատանքները, սակայն հերոսներին սիրահարված հանդիսատեսի խնդրանքները չէր լինում անտեսել: Բայց կային նաև քննադատողներ: Նրանք քննադատում էին հերոսների արարքները: Օրինակ գայլը ծխում և թքում է: Ի՞նչ կարող է սովորեցնել այս մուլտսերիալը երեխաներին: Ճիշտ է՝ գայլին կարելի է տեսնել ծխելիս, սակայն, չի կարելի ասել, որ նա անդադար ծխում է, ո՛չ, ընդամենը որոշ էպիզոդներում: Եվ չկա որևէ սերիա, որտեղ գայլը սկզբից մինչև վերջ ծխախոտը բերանում պահի: Դե իսկ երեխանեի համար դա ընդամենը զվարճալի է: Իսկ ահա մյուս գլխավոր հերոսը՝ նապաստակը, կարծես, բոլորի կողմից սիրված է և չնայած իր բազմաթիվ չարաճճիություններին՝ երբեք չի արժանացել սուր քննադատությունների: